als_Latn bos_Latn ron_Latn
Mediat kosovare kane raportuar gjate se merkures se Imami i xhamise se Prishtines, Shefqet Krasniqi, eshte arrestuar serish, disa dite pasi ai u shoqerua per t’u marre ne pyetje nga Prokuroria Speciale e Kosoves, e me pas u lirua.
Zyra e kryeprokurorit te shteti njoftoi atehere se hetimet do te vazhdonin sipas procedures se percaktuar me ligj, teksa sipas njoftimeve te policise Imami Krasniqi akuzohet per nxitje te urrejtjes fetare dhe ekstremizmit.
Perveç tij, kete here jane arrestuar edhe Imami i Pejes, Enes Goga, dhe ai i Mitrovices, Enis Rama; ashtu sikurse dhe lideri i partise LISBA, Fuad Ramiqi.
Shoqerimi i Krasniqit ne fillim te muajit erdhi ne kuader te nje operacioni te gjere policor, qe u zhvillua ne dhjete vendndodhje ne Prishtine, Ferizaj, Gjilan, Peje dhe Prizren. Burimet thane se ishte kontrolluar edhe shtepia e Krasniqit ne Prishtine.
Ndalimi i Imamit te Prishtines
Ne raportin e DASH konsiderohet “si nxites i urrejtjes fetare”
Emri me i bujshem i operacionit te se enjtes se 4 Shtatorit, Shefqet Krasniqi, njihet per ligjeratat islame kryesisht ne kanalin Youtube. Kerkimet tregojne se Krasniqi u pergjigjet pyetjeve te ndryshme te besimtareve muslimane, ku shfaqet dhe nje ligjerate per te ndihmuar Sirine, e dhene para dy vitesh.
“Gjaku po derdhet çdo dite dhe ne kemi perjetuar nje pjese te asaj, çka po perjetojne vellezerit dhe motrat tona ne Siri. Nuk eshte lehte te derdhet gjaku i muslimanit, por Allahu eshte i madh dhe ne nuk kemi gje tjeter çfare te bejme, perpos te marrim pjese me vellezerit dhe motrat tona”, ligjeron Shefqet Krasniqi, Imam i xhamise “Sulltan Mehmet Fatih”.
Ne raportin e Departamentit amerikan te Shtetit (DASH) per lirite fetare, Krasniqi konsiderohet si nxites i urrejtjes fetare. Sidoqofte, ai eshte shume i pranishem ne mediat kosovare, si me shkrime, po ashtu i ftuar ne studio debati, ndersa shpesh here ndodhet prane figurave te larta politike ne ngjarje te rendesishme.
Imami i Xhamise se Madhe gezon mbeshtetjen e besimtareve muslimane ne Prishtine. Ka disa libra te botuar dhe eshte profesor ne Fakultetin e Shkencave Islame.
Lajmi per arrestimin e tij nxiti hapjen e te pakten dy faqeve ne rrjetin social Facebook, ne mbeshtetje te Krasniqit. Ne njeren thuhet se “kjo faqe eshte vetem nje pakenaqesi, qe shprehim ne muslimanet e devotshem ndaj arrestimit te Imamit te xhamise ne Prishtine, Dr. Shefqet Krasniqi”.
Nje muaj me heret, policia arrestoi me shume se 40 persona, te cilet jane te dyshuar per vepra penale qe nderlidhen me terrorizmin. Policia konfirmoi se edhe aksioni i kesaj te entjeje eshte rezultat i vazhdimit te hetimeve ne nderlidhje me operacionet policore te realizuara kohe me pare.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn